text: حاضرین سے خطاب کرتے ہوئے جناب دھوترے نے اساتذہ سے کہا کہ وہ ہر بچے پر یکساں توجہ مرکوز کریں اور ان کے اندر مضمر خام صلاحیتوں کو خلاقیت کی جانب موڑیں۔ انہوں نے کہا کہ یہ اساتذہ کی ذمہ داری ہوتی ہے کہ وہ نوجوان طلبا کے اذہان سے ہر طرح کی جھجھک، اندیشوں اور وسوسوں کا خاتمہ کریں اور انہیں دانشوری اور جذباتی بلوغت سے ہمکنار کریں۔ اسکولی تعلیم کی اہمیت کو اجاگر کرتے ہوئے جناب دھوترے نے کہا کہ صرف اچھی طرح سے پروان چڑھائے گئے اور صحت مند پودے مضبوط ثمر آور درخت بنتے ہیں۔ انہوں نے ممتاز اساتذہ سے یہ بھی گزارش کی کہ وہ اپنے طلبا میں صحیح اقدار کی آبیاری کریں اور اپنے تجربات کو وسیع تر اساتذہ برادری کے ساتھ ساجھا بھی کریں۔